**Miro Mikael Mäkinen** (s. 27. huhtikuuta 1996 Vantaa) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Linden Hockeyssa. Hän on pelipaikaltaan keskushyökkääjä. Mäkisen identtinen kaksoisveli Atte on pelannut lähes koko uransa ajan Miron joukkuetoverina.

Ura
---

### Seuraura

Mäkinen on Kiekko-Vantaan kasvatti. Hän siirtyi juniorina sittemmin Jokereihin, joiden C-nuorten paras syöttäjä Mäkinen oli C-nuorten SM-sarjan runkosarjassa 19 syöttöpisteellään kaudella 2010–2011. Kaudella 2012–2013 hän toimi Jokereiden B-nuorten varakapteenina. Mäkinen voitti seurassa kolme peräkkäistä B-nuorten Suomenmestaruutta vuosina 2012, 2013 ja 2014.

Elokuussa 2014 Mäkinen teki kaksoisveljensä Aten kanssa kaksivuotisen KHL-sopimuksen Jokereiden kanssa. Seura lainasi heidät samalla Mestis-joukkue Kiekko-Vantaaseen, jossa Miro Mäkinen pelasi kauden 2014–2015 aikana 11 runkosarjaottelua tehden yhden syöttöpisteen. Hän pelasi kautensa kuitenkin suurimmaksi osaksi Jokereiden A-nuorissa.

Elokuussa 2015 Jokerit lainasi Mäkiset Mestis-joukkue Mikkelin Jukureihin. Tammikuun 2016 lopulla Jokerit kuitenkin kutsuivat heidät KHL-vahvuuteensa paikkaamaan loukkaantumisia. He tekivät KHL-debyyttinsä 1. helmikuuta 2016 vieraissa SKA Pietaria vastaan. Miro merkittiin joukkueensa nelossentteriksi laidoilleen Tomi Mäki ja hänen veljensä Atte. Miro sai ottelussa jääaikaa 3.27 minuuttia. Seuraavassa ottelussa 3. helmikuuta 2016 vieraissa Dinamo Riikaa vastaan hän teki KHL-uransa avausmaalin veljensä Aten syötöstä. Miro palasi kahden ottelun jälkeen loppukaudeksi 2015–2016 takaisin Jukureihin, jossa hän voitti kauden päätteeksi Mestiksen mestaruuden.

Huhtikuussa 2016 Mäkinen solmi vuoden jatkosopimuksen Jokereiden kanssa. Hän pelasi kauden 2016–2017 aikana kahdeksan KHL-ottelua, mutta Mäkinen pelasi suurimman osan kaudestaan kuitenkin lainalla Kiekko-Vantaassa. Hänen kautensa päättyi kuitenkin ylävartalovammaan helmikuussa 2017. Mäkinen voitti kauden päätteeksi Mestis-hopeaa.

Kaudeksi 2017–2018 Mäkinen teki Kiekko-Vantaan kanssa uuden, vuoden mittaisen sopimuksen. Hän jakoi tehoilla 13+13=26 joukkueen sisäisen maalipörssin kolmannen sijan Julius Rantaeskolan kanssa ja sisäisen pistepörssin neljännen sijan Joona Harjaman kanssa. Mäkinen siirtyi kaudeksi 2018–2019 yhdessä veljensä Aten kanssa vuoden mittaisella sopimuksella TUTO Hockeyn riveihin. Hän oli 12 osumallaan joukkueen kolmanneksi paras maalintekijä. Suomen Cupissa Mäkinen oli joukkueen paras pistemies ja syöttäjä viidellä syöttöpisteellään. Hän voitti kauden päätteeksi Mestis-pronssia.

Mäkinen siirtyi kaudeksi 2019–2020 kaksivuotisella sopimuksella SM-liigajoukkue Porin Ässiin. Hänen ensimmäinen kokonainen pääsarjakautensa toi 45 runkosarjaottelussa tehot 2+5=7. Kausi 2020–2021 Mäkisellä päättyi loukkaantumiseen helmikuussa 2021.

Kaudeksi 2021–2022 Mäkinen siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Tranås AIF:ään. Kaudeksi 2022–2023 hän siirtyi yhdessä veljensä Aten kanssa samassa sarjassa pelaavan Linden Hockeyn riveihin.

### Maajoukkueura

Mäkinen pelasi alle 18-vuotiaiden MM-kilpailuissa vuonna 2014, jolloin valmennus valitsi hänet Suomen turnauksen yhdeksi kolmesta parhaasta pelaajasta. Mäkinen pelasi myös alle 18-vuotiaiden Ivan Hlinkan muistoturnauksessa vuonna 2013. Hän edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan. Yhteensä Mäkinen on pelannut 17 nuorten ja 36 poikien maaottelua.

Mäkinen myös putosi viimeisten joukosta alle 20-vuotiaiden MM-leiriryhmästä vuoden 2016 turnaukseen.

Muuta
-----

Mäkisen kaksoisveli Atte pelaa Miron joukkuetoverina Linden Hockeyssa. Veljekset ovat pelanneet lähes koko uransa joukkuetovereina.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Jokerit | A-SM | 47 | 9 | 7 | 16 | 36 | – | – | – | – | – | U18 | 5 | 0 | 0 | 0 | 0 |
| 2014–2015 | Jokerit | A-SM | 34 | 8 | 15 | 23 | 30 | 6 | 2 | 2 | 4 | 6 |
|  | Kiekko-Vantaa | Mestis | 11 | 0 | 1 | 1 | 0 | – | – | – | – | – |
| 2015–2016 | Jokerit | KHL | 2 | 1 | 0 | 1 | 0 | – | – | – | – | – |
|  | Jukurit | Mestis | 45 | 3 | 9 | 12 | 39 | 13 | 0 | 3 | 3 | 25 |
| 2016–2017 | Jokerit | KHL | 8 | 0 | 1 | 1 | 0 | – | – | – | – | – |
|  | Kiekko-Vantaa | Mestis | 36 | 4 | 6 | 10 | 26 | – | – | – | – | – |
| 2017–2018 | Kiekko-Vantaa | Mestis | 48 | 13 | 13 | 26 | 34 | 5 | 2 | 1 | 3 | 4 |
| 2018–2019 | TUTO Hockey | Mestis | 40 | 12 | 9 | 21 | 34 | 10 | 4 | 3 | 7 | 6 |
| 2019–2020 | Ässät | SM-liiga | 45 | 2 | 5 | 7 | 12 | – | – | – | – | – |
| 2020–2021 | Ässät | SM-liiga | 28 | 3 | 1 | 4 | 12 | – | – | – | – | – |
| 2021–2022 | Tranås AIF | HockeyEttan | 27 | 6 | 6 | 12 | 68 | 3 | 1 | 0 | 1 | 0 |
| 2 kautta | yhteensä | SM-liiga | 73 | 5 | 6 | 11 | 24 | – | – | – | – | – |
| 2 kautta | yhteensä | KHL | 10 | 1 | 1 | 2 | 0 | – | – | – | – | – |
| 5 kautta | yhteensä | Mestis | 180 | 32 | 38 | 70 | 133 | 28 | 6 | 7 | 13 | 35 |

Lähteet
-------

* Miro Mäkinen The Internet Hockey Databasessa (englanniksi)
* Miro Mäkinen Eurohockey-sivustolla (englanniksi)
* Miro Mäkinen *Elite Prospects*. Everysport Media Group AB.  (englanniksi)

### Viitteet

1. ↑  Porin Ässät Instagramissa *instagram.com*.  30.9.2020. HC Ässät Pori Oy. Viitattu 11.10.2020.
2. ↑  Miro Mäkinen (@MiroMikael) | Twitter
3. 1 2 3 4 5 6 7 8  Miro Mäkinen *Elite Prospects*. Everysport Media Group AB.  (englanniksi)
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 15.4.2019. (englanniksi)
5. ↑  Jokerinelikko suuntaa Vantaalle *Jatkoaika.com*.  23.8.2014. Jatkoaika r.y. Viitattu 4.3.2016.
6. ↑  Jukurit vahvistuu lupaavalla jokerikaksikolla *Jatkoaika.com*.  23.8.2014. Jatkoaika r.y. Viitattu 4.3.2016.
7. ↑  Pöystin kausi ohi – Jokerit kutsuu omia junioreitaan Mestiksestä *Jatkoaika.com*.  31.1.2016. Jatkoaika r.y. Viitattu 4.3.2016.
8. ↑  Kokoonpano Pietarissa *jokerit.com*.  1.2.2021. Jokerit HC Oy.  Arkistoitu 26.8.2021. Viitattu 27.8.2021.
9. ↑  Протокол – Континентальная хоккейная лига *khl.ru*.  1.2.2016. КХЛ. Viitattu 4.3.2016. (venäjäksi)
10. ↑  Протокол – Континентальная хоккейная лига *khl.ru*.  3.2.2016. КХЛ. Viitattu 4.3.2016. (venäjäksi)
11. ↑  Jokereiden ensi kauden runko koossa – jatkuvuus taattu *Jatkoaika.com*.  12.4.2016. Jatkoaika r.y. Viitattu 18.4.2017.
12. ↑  Runkosarjan viimeinen paikalliskamppailu Espoossa *kiekko-vantaa.fi*.  21.2.2017. Kiekko-Vantaa Hockey Oy. Viitattu 18.4.2017.
13. ↑  Kiekko-Vantaalle nippu pelaajasopimuksia – jatkavia ja uusia *Jatkoaika.com*.  23.5.2017. Jatkoaika r.y. Viitattu 23.5.2017.
14. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 23.4.2019. (englanniksi)
15. ↑  TUTOlta vahvistus – Matt Nickerson tekee paluun *Jatkoaika.com*.  19.5.2018. Jatkoaika r.y. Viitattu 22.5.2018.
16. ↑  Elite Prospects - TUTO Hockey *eliteprospects.com*. Everysport Media Group AB. Viitattu 23.4.2019. (englanniksi)
17. ↑  Ässien hyökkäys täydentyy kahdella uudella kasvolla *Jatkoaika.com*.  23.4.2019. Jatkoaika r.y. Viitattu 23.4.2019.
18. ↑  Karhukortteli.fi viikkokatsaus viikolle 10 *assat.com*.  8.3.2021. HC Ässät Pori Oy. Viitattu 4.5.2021.
19. ↑  KHL-meriterad finsk forward ansluter *hockeyettan.se*.  28.7.2021. Hockeyettan. Viitattu 29.7.2021. (ruotsiksi)
20. ↑  Fredagskaramell! *hockeyettan.se*.  2.9.2022. Hockeyettan. Viitattu 7.2.2023. (ruotsiksi)
21. ↑  Nuorten leijonien lopullinen kisajoukkue julki *Jatkoaika.com*.  23.12.2015. Jatkoaika r.y. Viitattu 4.3.2016.
22. ↑  Atte Mäkinen *Elite Prospects*. Everysport Media Group AB.  (englanniksi)